ai4bharat/Pralekha huggingface dataset:
अर्थ मंत्रालय
केंद्रीय अर्थमंत्री निर्मला सीतारामन यांच्या हस्ते महसूल गुप्तचर संचालनालयाच्या 65 व्या स्थापना दिन सोहोळ्याचे उद्घाटन
मुंबई प्रादेशिक कार्यालयातील मिशल क्विनी डिकोस्टा आणि कोलकाता प्रादेशिक कार्यालयातील विपुल विश्वास या कर्मचाऱ्यांनी दाखविलेल्या अतुलनीय धाडसाबद्दल त्यांचा यावर्षीचा ‘डीआरआय शौर्य पुरस्कारा’ने गौरव
नवी दिल्ली, 5 डिसेंबर 2022
केंद्रीय अप्रत्यक्ष कर आणि सीमाशुल्क विभागाच्या अखत्यारीतील डीआरआय अर्थात महसूल गुप्तचर संचालनालय या तस्करी विरोधी गुप्तचर आणि तपास संस्थेचा 65 वा वर्धापनदिन आज नवी दिल्ली येथे साजरा करण्यात आला.
केंद्रीय अर्थ आणि कॉर्पोरेट व्यवहार मंत्री निर्मला सीतारामन यांनी, केंद्रीय अर्थ राज्यमंत्री पंकज चौधरी यांच्या उपस्थितीत आज नवी दिल्ली येथे या कार्यक्रमाचे उद्घाटन केले.
केंद्रीय अर्थमंत्र्यांनी या प्रसंगी “भारतातील तस्करीविषयक अहवाल 2021-22” देखील प्रसिद्ध केला :

या अहवालात सोने, अंमली पदार्थ आणि सायकोट्रॉपिक पदार्थ तसेच वन्यजीव इत्यादींच्या तस्करीबाबत प्रचलित पद्धतींचे तसेच व्यावसायिक घोटाळे आणि आंतरराष्ट्रीय सक्तवसुली कारवाई तसेच सहकार्य या विषयी विश्लेषण करण्यात आले आहे. डीआरआयचे महासंचालक एम.के.सिंग यांनी मान्यवरांचे स्वागत केले तसेच त्यांनी गेल्या आर्थिक वर्षातील डीआरआयच्या कामगिरीसंबंधी अहवाल सादर केला.
केंद्रीय मंत्री सीतारामन यांनी उत्कृष्ट कामगिरी आणि प्रशंसनीय सेवेबद्दल डीआरआय ही संस्था आणि त्यात कार्यरत कर्मचाऱ्यांचे कौतुक केले. डीआरआयने केलेल्या अतुलनीय कार्यामुळे इतर सक्तवसुली संस्थांसाठी कामगिरीचा मापदंड उंचावला आहे असे त्या म्हणाल्या. भारतात बाहेर देशांतून होणाऱ्या तस्करीचे, विशेषतः अंमली पदार्थ तसेच सोने यांच्या तस्करीच्या तपासावर आपण बारकाईने लक्ष ठेवून आहोत अशी माहिती त्यांनी दिली.
‘स्वातंत्र्याच्या अमृत महोत्सवा’दरम्यान डीआरआयच्या अधिकाऱ्यांनी देशातील 14 ठिकाणी 44,000 किलोहून अधिक अंमली पदार्थ नष्ट केल्याबद्दल सीतारामन यांनी त्यांची प्रशंसा केली. ही कामगिरी म्हणजे डीआरआयचे कार्य आणि सामर्थ्य यांचे असाधारण प्रदर्शन आहे असे त्या म्हणाल्या.
या कार्यक्रमात डीआरआयच्या मुंबई प्रादेशिक कार्यालयातील उपसंचालक मिशल क्विनी डिकोस्टा आणि कोलकाता प्रादेशिक कार्यालयातील ज्येष्ठ गुप्तचर अधिकारी विपुल विश्वास या कर्मचाऱ्यांनी दाखविलेल्या अतुलनीय धाडसाबद्दल यावर्षीचा ‘डीआरआय शौर्य पुरस्कारा’ने त्यांचा गौरव करण्यात आला.
या कार्यक्रमाला केंद्रीय अर्थ राज्यमंत्री पंकज चौधरी देखील उपस्थित होते. त्यांनी उपस्थितांना संबोधित केले. अंमली पदार्थांची तस्करी आणि या पदार्थांचे युवा पिढीवर होणारे दुष्परिणाम याबद्दल चौधरी यांनी चिंता व्यक्त केली. एनडीपीएसशी संबंधित प्रकरणांमध्ये ‘नो टॉलरन्स’ अर्थात गुन्हेगारांना कोणत्याही प्रकारे निसटून जाण्यास वाव न ठेवण्याचे धोरण अवलंबण्यात येत आहे यावर केंद्रीय मंत्री चौधरी यांनी भर दिला.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 107
पंतप्रधान कार्यालय
कुलदीप नय्यर यांच्या निधनाबद्दल पंतप्रधानांकडून शोक
(नवी दिल्ली, 23 ऑगस्ट 2018
ज्येष्ठ पत्रकार आणि राज्यसभेचे माजी सदस्य कुलदीप नय्यर यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे.
‘स्पष्ट आणि निर्भीडपणे आपली मते मांडणारे नय्यर यांच्या कार्याचा काही दशकांपर्यंत विस्तार राहिला. आणीबाणीविरुद्धचा त्यांचा ठाम पवित्रा, जनसेवा आणि उत्तम भारतासाठीची कटिबद्धता सदैव स्मरणात राहील. त्यांच्या निधनाबद्दल शोकसंवेदना’ असे पंतप्रधानांनी म्हटले आहे.
N.Sapre/N.Chitale/P.Kor
नवीन आणि नवीकरणीय ऊर्जा मंत्रालय
राज कुमार सिंह यांनी केंद्रीय ऊर्जा व नवीन व नवीकरणीय उर्जा मंत्री म्हणून कार्यभार स्वीकारला
राज कुमार सिंह यांनी ऊर्जा मंत्रालय आणि नवीन व नवीकरणीय ऊर्जा मंत्रालयात कॅबिनेट मंत्री म्हणून कार्यभार स्वीकारला.
पंतप्रधानांनी जबाबदारी दिल्याबद्दल त्यांचे आभार व्यक्त करताना आर.के. सिंह म्हणाले की पंतप्रधानांनी मोठा विश्वास दाखवला आहे आणि आम्ही त्यांच्या अपेक्षा पूर्ण करू.
कार्यभार स्वीकारल्यानंतर माध्यमांशी साधलेल्या संवादात सिंह पुढे म्हणाले की पंतप्रधानांनी ठरवून दिलेले विद्युतीकरणाचे उद्दिष्ट आपण निर्धारित वेळेपूर्वीच पूर्ण केले आहे आणि वीज व ऊर्जा क्षेत्राचे फायदे सर्वसामान्यांपर्यंत पोहोचतील यासाठी आपण प्रयत्नशील राहू.
यावेळी वरिष्ठ अधिकार्यांनी कार्यालयात त्यांचे स्वागत केले.
पंतप्रधान कार्यालय
पंतप्रधानांचा उत्तराखंडच्या मुख्यमंत्र्यांशी संवाद, उत्तराखंडमधील दुर्दैवी परिस्थितीचा घेतला आढावा
नवी दिल्ली, 7 फेब्रुवारी 2021
पंतप्रधान नरेंद्र मोदी यांनी उत्तराखंडचे मुख्यमंत्री त्रिवेंद्रनाथ सिंह रावत यांच्याशी संवाद साधला आणि उत्तराखंडमधील परिस्थितीचा आढावा घेतला.
पंतप्रधान कार्यालाने ट्विटद्वारे म्हटले आहे की, “आसाममध्ये असताना पंतप्रधानांनी उत्तराखंड येथील परिस्थितीचा आढावा घेतला. त्यांनी मुख्यमंत्र्यांशी आणि अन्य उच्चपदस्थ अधिकाऱ्यांशी संवाद साधला. त्यांनी सुरू असलेल्या बचाव आणि मदतकार्याचा आढावा घेतला. बाधितांपर्यंत शक्य तेवढी मदत पोहोचविण्यासाठी अधिकारी प्रयत्न करीत आहेत.”
अन्य एका ट्विटमध्ये पंतप्रधान म्हणाले, “उत्तराखंडमधील दुर्दैवी परिस्थितीवर मी सतत लक्ष ठेवून आहे. भारत उत्तराखंडबरोबर आहे आणि हे राष्ट्र तेथील प्रत्येकाच्या सुरक्षिततेसाठी प्रार्थना करीत आहे. माझा वरिष्ठ अधिकाऱ्यांशी सातत्याने संवाद सुरू आहे. आणि एनडीआरएफच्या तैनाती तुकड्या, बचावकार्य आणि मदतकार्याविषयी अद्ययावत माहिती घेत आहे.”M.Chopade/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
गुरु गोविंदसिंग जी यांच्या प्रकाश पर्वानिमित्त पंतप्रधानांचे नमन
नवी दिल्ली, 20 जानेवारी 2021
गुरु गोविंदसिंग जी यांच्या प्रकाश पर्वाच्या पावन प्रसंगी पंतप्रधान नरेंद्र मोदी यांनी त्यांना नमन केले.
“गुरु गोविंदसिंग जी यांच्या प्रकाश पर्वानिमित्त मी त्यांना वंदन करतो. न्यायप्रिय आणि सर्वसमावेशक समाज घडविण्यासाठी त्यांनी त्यांचे जीवन समर्पित केले. त्यांच्या तत्वांशी एकनिष्ठ राहताना ते कधी विचलित झाले नाहीत.
त्यांचे धैर्य आणि त्यागसुद्धा आपल्या स्मरणात आहे.
आमच्या सरकारच्या कार्यकाळात गुरू गोविंदसिंग जी यांचे 350 वे प्रकाश पर्व आल्याने गुरू साहिबांची माझ्यावर विशेष कृपा आहे. मला पाटण्यातील भव्य उत्सव आठवतो, जिथे मला जाण्याची आणि माझा आदरभाव व्यक्त करण्याची संधी देखील मिळाली होती." अशा शब्दात पंतप्रधानांनी ट्विटद्वारे आपल्या भावना व्यक्त केल्या.U.Ujgare/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
केंद्रीय आरोग्य आणि कुटुंब कल्याण मंत्री म्हणून डॉ. हर्ष वर्धन यांनी स्वीकारला पदभार
नवी दिल्ली, 3 जून 2019
केंद्रीय आरोग्य आणि कुटुंब कल्याण मंत्री म्हणून डॉ. हर्ष वर्धन यांनी आज निर्माण भवन येथे पदभार स्वीकारला. निर्माण भवनपर्यंत सायकलवरुन जाऊन हरीत धरतीसाठी आपण हे चांगले कार्य केल्याचे सांगितले.
देशातल्या जनतेच्या आरोग्याला केंद्र सरकारचे सर्वोच्च प्राधान्य असल्याचे ते म्हणाले. जनतेने सकारात्मक आणि आरोग्यदायी जीवनशैलीचा स्वीकार करुन निरोगी राहावे यासाठी प्रोत्साहनात्मक आणि प्रतिबंधात्मक उपाययोजना धोरण मजबूत करण्यावर सरकार भर देईल.
‘प्रधानमंत्री जन औषधी योजना’ म्हणजेच ‘पीएमजेएवाय’ पासून सध्या वंचित असलेल्या गरीबांचा समावेश या योजनेत व्हावा यासाठी योजनेच्या पात्रता निकषाचा विस्तार करण्याचा विचार करणार असल्याचे हर्ष वर्धन यांनी आयुष्मान भारत विषयी बोलताना सांगितले. सूचीमध्ये अधिक खाजगी रुग्णालयांचा समावेश करण्यासाठी प्रयत्न करणार असल्याचे ते म्हणाले. आयुष्मान भारत योजनेच्या अंमलबजावणीतले अडथळे दूर करुन सामान्य जनतेला ही योजना सहज प्राप्त राहावी यासाठी सरकार प्रयत्नशील राहील. आयुष्मान भारत- ‘पीएमजेएवाय’ आणि हेल्थ ॲण्ड वेलनेस सेंटर यांना जन चळवळीचे स्वरुप प्राप्त व्हावे यावर भर राहणार असल्याचे त्यांनी सांगितले. लोक सहभागातून आरोग्याला जन आंदोलनाचे स्वरुप देण्यावर त्यांनी भर दिला.
2025 पर्यंत भारत क्षय रोग मूक्त करण्यावर त्यांनी जोर दिला. कुष्ठरोग आणि काळा आजार यांच्या निर्मूलनासाठी एकत्रित आणि कालबद्ध कृती करणार असल्याचे त्यांनी स्पष्ट केले. एमसीआयची पुनर्रचना यासारखी प्रलंबित विधेयकं मार्गी लावून वैद्यकीय शिक्षण सुधारणा अधिक मजबूत करणार असल्याचे आरोग्य मंत्री म्हणाले.
N.Sapre/N.Chitale/P.Malandkar
(Visitor Counter : 66
पंतप्रधान कार्यालय
ओडिशाच्या मुख्यमंत्र्यांनी घेतली पंतप्रधानांची भेट
नवी दिल्ली, 11 मे 2023
ओडिशाचे मुख्यमंत्री नवीन पटनायक यांनी पंतप्रधान नरेंद्र मोदी यांची भेट घेतली आहे.
या भेटी संदर्भात पंतप्रधान कार्यालयाने ट्वीट करून माहिती दिली आहे.
"ओडिशाचे मुख्यमंत्री नवीन पटनायक यांनी पंतप्रधान नरेंद्र मोदी यांची भेट घेतली."
S.Bedekar/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
वस्त्रोद्योग मंत्रालय
सहाव्या राष्ट्रीय हातमाग दिनानिमित्त वस्त्रोद्योगमंत्री स्मृती झुबीन ईराणी यांनी दिल्या शुभेच्छा
हँडलूम मार्क स्कीमसाठीचे संकेतस्थळ आणि मोबाईल ऐपचे उद्घाटन, माय हँडलूम पोर्टल, आभासी भारतीय वस्त्रोद्योग मेळा 2020 चा शुभारंभ आणि हस्तकला हातमाग गाव, कुल्लूचे प्रदर्शन
हातमाग उत्पादनांना प्रोत्साहन देण्यासाठी दोन सप्ताहांची सोशल मिडीया प्रचार मोहीम, हॅशटॅग #Vocal4Handmade चा शुभारंभ
नवी दिल्ली, 7 ऑगस्ट 2020
केंद्रीय वस्त्रोद्योग मंत्री स्मृती झुबीन ईराणी यांनी सहाव्या राष्ट्रीय हातमाग दिनानिमित्त शुभेच्छा दिल्या आहेत, या दिनानिमित्त आभासी पद्धतीने आयोजित विशेष कार्यक्रमात बोलतांना त्यांनी 2015 सालापासून 7 ऑगस्ट हा राष्ट्रीय हातमाग दिवस सुरु केल्याबद्दल पंतप्रधानांचे आभार मानले. स्वातंत्र्यपूर्व काळात चरख्याच्या माध्यमातून स्वदेशी चळवळ चालवून महात्मा गांधी यांनी देशाला स्वातंत्र्य मिळवून दिले, असे त्या म्हणाल्या.
यावेळी स्मृती ईराणी यांच्या हस्ते हँडलूम मार्क स्कीमसाठीचे संकेतस्थळ आणि मोबाईल ऐपचे उद्घाटन झाले. हातमागाच्या अधिकृत उत्पादनांना सामाईक ओळख देण्यासाठी हँडलूम मार्क चा उपयोग होत आहे, असे ईराणी यांनी म्हटले. मुंबईच्या वस्त्रोद्योग समितीने बॅक एंड वेबसह मोबाईल ऐप विकसित केले असून त्यावरुन संपूर्ण नोंदणी प्रक्रिया डिजिटल पद्धतीने होऊ शकेल. इंग्रजी आणि इतर 10 भाषांमध्ये असलेले हे ऐप वापरुन देशाच्या कानाकोपऱ्यात असलेले विणकर हँडलूम मार्कसाठी अर्ज करु शकतील. या ऐपच्या QR कोडवरुन उत्पादनाची सत्यता पटू शकेल.
यावेळी ईराणी यांच्या हस्ते, ‘माय हँडलूम’ पोर्टलचाही शुभारंभ झाला. हातमाग उद्योगासाठीच्या विविध योजनांसाठी विणकर यावरुन आवेदनपत्र सादर करु शकतील. देशात इंडिया हँडलूम हा ब्रांड तयार केल्याबद्दल ईराणी यांनी पंतप्रधानाचे आभार मानले. या ब्रांडअंतर्गत आतापर्यंत 1590 उत्पादनांची नोंदणी झाली आहे, असे त्यांनी सांगितले. या पोर्टलवर हातमाग उद्योगाशी संबंधित सर्व योजनांची माहिती एका क्लिकवर उपलब्ध असून, विणकरांनी त्याचा लाभ घ्यावा, असे आवाहन त्यांनी केले.
ईराणी यांच्या हस्ते आभासी भारतीय वस्त्रोद्योग मेळ्याचेही उद्घाटन झाले. आत्मनिर्भर भारत ध्येयाकडे नेणाऱ्या या आभासी मेळ्यात देशाच्या विविध भागातून 150 लोक सहभागी झाले असून, त्यांची विविध उत्पादने ऑनलाइन प्रदर्शन आणि विक्रीसाठी उपलब्ध आहेत. 7, 10 आणि 11 ऑगस्ट रोजी ह्या मेळ्यांची सुरुवात होणार आहे.
या कार्यक्रमात, हिमाचल प्रदेशातील कुल्लू येथे वसवण्यात येणाऱ्या हस्तकला हातमाग गाव, कुल्लू येथील पारंपारिक हातमाग वस्तूंचे सादरीकरण देखील करण्यात आले.
हातमाग व्यवसायाला प्रोत्साहन मिळावे यासाठी सोशल मिडीयावर दोन सप्ताहांसाठी #Vocal4Handmade हॅशटॅग प्रचार मोहीम राबवली जाणार आहे. या मोहिमेचा शुभारंभही आज इराणी यांच्या हस्ते झाला.M.Chopade/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
माहिती आणि प्रसारण मंत्रालय
53व्या इफ्फीमध्ये एरहार्ट या झेक चित्रपटाचा आशियातील प्रीमियर
देशातील राजकीय परिस्थितीच्या पार्श्वभूमीवर फुलणारी प्रेमकथा :दिग्दर्शक जान ब्रेझिना
गोवा/मुंबई, 22 नोव्हेंबर 2022
‘देशातील राजकीय परिस्थितीच्या पार्श्वभूमीवर फुलणारी प्रेमकथा’ अशा शब्दात दिग्दर्शक जान ब्रेझिना यांनी त्यांच्या फिक्शन प्रकारातील एरहार्ट या पहिल्या चित्रपटाचे वर्णन केले आहे. सध्या गोवा येथे सुरु असलेल्या 53 व्या इफ्फी अर्थात भारतीय आंतरराष्ट्रीय चित्रपट महोत्सवात आशियाई चित्रपट विभागात झेक प्रजासत्ताक या देशाच्या चित्रपटाचा प्रीमियर सादर करण्यात आला.
आईला घेण्यासाठी स्वतःच्या शहरात आलेल्या 23 वर्षीय तरुण मुलाला त्याच्या कुटुंबाच्या भूतकाळाबद्दल आणि स्थानिक समुदायाच्या काळ्या वारशाबद्दल माहिती समजल्यानंतर काय घडते हे या चित्रपटात दर्शविण्यात आले आहे.
पत्रकार परिषदेत झेकोस्लावीया देशाच्या इतिहासाबद्दल बोलताना जान ब्रेझिना म्हणाले, “30 वर्षांपूर्वी झेक प्रजासत्ताकाचे समाजवादी राज्यपद्धतीकडून भांडवलशाहीकडे स्थित्यंतर झाले. हा बराच गोंधळाचा काळ होता. देशाच्या मालकीच्या सर्व मालमत्तेचे खासगीकरण करण्यात आले. आणि या घडामोडीशी संबंधित अनेक गुन्हे त्यावेळी घडले. हे सर्व 30 वर्षांपूर्वी घडले पण त्याचा प्रभाव काही प्रमाणात आजही जाणवतो. म्हणून, आजच्या झेक प्रजासत्ताकातील तरुण पिढी या सगळ्याकडे कोणत्या दृष्टीकोनातून बघते याचे चित्रण करणे हा माझा चित्रपट निर्मितीमागील उद्देश होता.”
झेक प्रजासत्ताकमध्ये पुढच्या वर्षी वसंत किंवा ग्रीष्म ऋतूमध्ये हा चित्रपट प्रदर्शित होईल अशी माहिती निर्माता मॅरेक नोवाक यांनी दिली. झेक देशातील चित्रपट बाजाराविषयी बोलताना ते म्हणाले, “चित्रपटाच्या बाजाराच्या आकाराचा विचार करता, भारत आणि झेक प्रजासत्ताक यांची तुलना होऊ शकत नाही. आम्ही केवळ 10 दशलक्ष लोकसंख्येचा देश आहोत आणि आमच्याकडे दर वर्षी 30 ते 35 फिक्शन प्रकारचे चित्रपट तयार होतात.” प्रत्येक आठवड्यात त्याच्या देशात पाच ते सहा चित्रपट प्रदर्शित होत असल्यामुळे, महामारी पश्चात काळात आमच्या देशात प्रदर्शनाची प्रतीक्षा करणाऱ्या चित्रपटांची संख्या खूप मोठी होती अशी माहिती निर्माता मॅरेक नोवाक यांनी दिली. “ही गर्दी संपेपर्यंत एरहार्ट प्रतीक्षा करेल,”ते पुढे म्हणाले.
32 च्या कॉटबस चित्रपट महोत्सवात एरहार्ट हा चित्रपट प्रदर्शित करण्यात आला आहे.
या चित्रपटाविषयीचे टेबल टॉक ऐकण्यासाठी कृपया येथे क्लिक करा:PIB Mumbai | G.Chippalkatti/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 119
शिक्षण मंत्रालय
शिक्षणमंत्र्यांनी जाहीर केले दहावी आणि बारावी सीबीएसई बोर्डाच्या परीक्षांचे वेळापत्रक
केंद्रीय शिक्षणमंत्री रमेश पोखरियाल ‘निशंक’ यांनी आज दहावी आणि बारावी सीबीएसई बोर्डाच्या परीक्षांचे वेळापत्रक जाहीर केले.
Dear Students, hereby announcing the much-awaited date-sheet of @cbseindia29 board exams of X & XII.Please be assured that we have done our best to ensure that these exams go smoothly for you. Wish you good luck! @SanjayDhotreMP @EduMinOfIndia @PIB_India https://t.co/P9XvyMIfNq
— Dr. Ramesh Pokhriyal Nishank  February 2, 2021
दोन मुख्य विषयांच्या परीक्षांमध्ये पुरेसा अवधी देण्यात आला असल्याचे मंत्र्यांनी वेळापत्रक जाहीर करताना सांगितले. यामुळे विद्यार्थ्यांना तयारीसाठी पुरेसा वेळ मिळेल आणि विद्यार्थ्यांचा ताण कमी होईल, असेही ते म्हणाले. मंत्र्यांनी विद्यार्थ्यांना परीक्षेसाठी शुभेच्छा दिल्या.
दहावी सीबीएसई बोर्ड परीक्षेचे वेळापत्रक पाहण्यासाठी येथे क्लिक करा:
https://www.cbse.gov.in/cbsenew/documents//FINAL-Date%20Sheet%2002.02.2021%20-%20X.pdf
बारावी सीबीएसई बोर्ड परीक्षेचे वेळापत्रक पाहण्यासाठी येथे क्लिक करा:
https://www.cbse.gov.in/cbsenew/documents//FINAL%20Date%20Sheet%2002.02.2021%20-%20XII.pdf
S.Tupe/V.Joshi/P.Kor
पंतप्रधान कार्यालय
आषाढ पौर्णिमा - धम्मचक्र दिन कार्यक्रमाप्रसंगी पंतप्रधानांचा संदेश.
कोरोना महामारीच्या काळातही भगवान बुद्धांची शिकवण कालसुसंगत - पंतप्रधान
बुद्धांनी दाखवलेल्या मार्गाचा अवलंब करत खडतर आव्हानांचा सामना कसा करावा हे भारताने दाखवून दिले : पंतप्रधान
जगाला संकटकाळात बुद्धांच्या शिकवणीची ताकद उमजली : पंतप्रधान
कोरोना महामारीच्या सध्याच्या काळात भगवान बुद्ध अधिक कालसुसंगत असल्याचे पंतप्रधान श्री नरेन्द्र मोदी यांनी म्हटले आहे.
बुद्धांनी दाखवलेल्या मार्गाचा अवलंब करत आम्ही आणखी खडतर आव्हानांचा सामना करु शकतो हे भारताने दाखवून दिले आहे. बुद्धांच्या शिकवणीचा मार्ग अनुसरत संपूर्ण जग एकसंध होत मार्गक्रमण करत आहे.
'प्रार्थनेसह काळजी' हा आतंरराष्ट्रीय बौध्द महासंघाचा उपक्रम प्रशंसनीय असल्याचे त्यांनी आषाढ पौर्णिमा - धम्मचक्र दिन कार्यक्रमाप्रसंगी आपल्या संदेशात सांगितले.
आपली बुद्धी, वाणी, कृती आणि प्रयत्न यातील सौहार्द आपल्याला वेदनेपासून दूर नेतील अर्थात आनंदाच्या दिशेने पुढे जाऊ असे पंतप्रधान म्हणाले.
चांगल्या काळात सर्वांच्या कल्याणासाठी काम करण्याकरता तर कठिण प्रसंगी परस्परांना बळ देण्याची प्रेरणा यामुळे मिळते. भगवान बुद्धांनी या सौहार्दासाठी आपल्याला अष्टमार्ग दिल्याचे पंतप्रधानांनी सांगितले.
त्याग आणि संयमाच्या अग्नीतून तावूनसुलाखून निघालेले बुद्ध जेव्हा बोलू लागतात तेव्हा ते केवळ शब्द उरत नाहीत, तर ते संपूर्ण धम्मचक्र प्रवर्तन होते. त्यांनी दिलेले ज्ञान जगाच्या कल्याणासाठीचा समानार्थी अर्थ ठरतो. यामुळेच आज संपूर्ण जगभरातील लोक त्यांचे अनुयायी होत आहेत असे पंतप्रधान म्हणाले.
धम्मपदाचा दाखला देत ,” वैराने वैर संपत नाही. वैर केवळ शांत मन आणि प्रेमानेच शांत होते” असे ते म्हणाले . जगाला संकटकाळात बुद्धांच्या शिकवणीची ताकद उमजली आहे. बुद्धांची ही शिकवण, मानवतेचा हा अनुभव जसजसा समृद्ध होईल हे जग समृद्धीची, यशाची नवनवी शिखरे सर करेल या शब्दात पंतप्रधानांनी आपल्या संदेशाची सांगता केली.
https://youtu.be/Sq6i8ZGgmqU
पंतप्रधान कार्यालय
डॉ. एम. चिदानंद मूर्ती यांच्या निधनाबद्दल पंतप्रधानांकडून शोक व्यक्त
नवी दिल्ली, 11 जानेवारी 2020
पंतप्रधान नरेंद्र मोदी यांनी डॉ. एम. चिदानंद मूर्ती यांच्या निधनाबद्दल शोक व्यक्त केला आहे.
पंतप्रधान म्हणाले, “डॉ. एम. चिदानंद मूर्ती हे सांस्कृतिक आणि साहित्य क्षेत्रातील प्रतिष्ठित व्यक्ती होते. कन्नड भाषेप्रती त्यांची आवड तसेच त्यांनी आपल्या समृद्ध इतिहासाच्या वैशिष्ट्यपूर्ण बाबी जतन करण्याचे केलेले प्रयत्नही वाखाणण्याजोगे होते. त्यांच्या निधनाने दुःख झाले आहे. त्यांचे कुटुंबीय आणि प्रशंसकांच्या दुःखात सहभागी आहे. ओम शांती.”
D.Wankhede/S.Kane/P.Malandkar
(Visitor Counter : 83
उपराष्ट्रपती कार्यालय
मकर संक्रांति आणि पोंगलच्या पूर्वसंध्येला उपराष्ट्रतींकडून देशवासियांना शुभेच्छा
नवी दिल्ली, 13 जानेवारी 2021
उपराष्ट्रपती एम्. व्यंकय्या नायडू यांनी मकर संक्रांति आणि पोंगलच्या पूर्वसंध्येला जनतेला शुभेच्छा दिल्या आहेत. त्यांचा संपूर्ण शुभेच्छा संदेश पुढीलप्रमाणे.
मकर संक्रांति आणि पोंगलच्या शुभ मुहूर्तावर सर्व नागरिकांना माझ्या शुभेच्छा.
मकर संक्रांतीने उत्तरायणाला आरंभ होतो. उत्तरायण म्हणजे सूर्याच्या उत्तरेकडील प्रवासाचा आरंभ. देशभरात विविध नावांनी हा उत्सव साजरा होतो. हा उत्सव सुगीच्या मोसमाशी निगडित आहे तसेच आपल्या संस्कृतीत बांधलेल्या सर्व भारतीयांना जोडणारा लक्षणीय दुवा आहे.
कृषी निगडीत हा सण निसर्गाचे औदार्य आणि चैतन्याचा उत्सव अद्वितीय पद्धतीने साजरा करतो, आणि आपल्याला निसर्गमातेशी असलेल्या नात्याची जाणीव करून देतो. आपल्या संस्कृतीची निसर्गावर असलेली दृढ श्रद्धा या सणातून दिसून येते. आपली ग्रामीण भागात रुजलेली मुळे आठवण्यासाठी आणि पुन्हा-पुन्हा जपण्यासाठी आपल्या परंपरा आणि संस्कृती जपण्याचा हा उत्सव असतो.
हा सण आपल्या कुटुंबियांना आनंदात जावो. आपल्या देशातील बंधुभाव वाढीला लागो आणि येत्या महिन्यांमध्ये सुरू होणाऱ्या चांगल्या काळाची हा शुभारंभ ठरो.
S.Tupe/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
श्रम आणि रोजगार मंत्रालय
विविध खासगी नोकरीविषयक पोर्टल/ नियोक्ते यांच्याशी केंद्रीय श्रम आणि रोजगार मंत्रालयाचा सामंजस्य करार
नवी दिल्ली, 12 सप्टेंबर 2023
केंद्रीय श्रम आणि रोजगार मंत्रालयाने कार्यान्वित केलेल्या राष्ट्रीय करियर सेवा  पोर्टलच्या कार्यात सहभागी होण्याच्या उद्देशाने प्रमुख खासगी नोकरीविषयक पोर्टल्स, कंपन्या/ नियोक्ते आणि कौशल्य प्रदाते यांच्याशी आज सामंजस्य करार केला. एनसीएस पोर्टलच्या मदतीने नोकरी शोधणाऱ्या उमेदवारांना उपलब्ध असलेल्या रोजगार संधी आणि सेवा यांमध्ये सुधारणा करणे हा या कराराचा मुख्य उद्देश आहे.
केंद्रीय श्रम आणि रोजगार मंत्रालयाशी भागीदारी केलेले खासगी नोकरीविषयक पोर्टल्स त्यांच्याकडे उपलब्ध असलेल्या रिक्त पदांची माहिती एनसीएस वर सामायिक करतील जेणेकरुन, एनसीएस मध्ये नोंदणी केलेल्या उमेदवारांना अशा रिक्त पदांसाठी सुरळीतपणे अर्ज करता येईल.
खासगी नोकरीविषयक पोर्टल्सवर नोकरीच्या संधीमुळे एनसीएस पोर्टलवरील नोंदणीकृत उमेदवारांना जास्त प्रमाणात रोजगार संधी उपलब्ध होतील. ई-श्रम मंचावर नोंदणी केलेले, असंघटीत क्षेत्रातील जे 30 लाखांहून अधिक कामगार आतापर्यंत एनसीएस पोर्टलमध्ये सहभागी झाले आहेत त्यांना देखील या भागीदारीचा लाभ होणार आहे.
अशा प्रकारची भागीदारी देशातील नोकरीच्या शोधात असणाऱ्या उमेदवारांच्या दृष्टीकोनातून अत्यंत महत्त्वाची आहे या मुद्द्यावर केंद्रीय श्रम आणि रोजगार मंत्रालय सचिव आरती आहुजा यांनी या प्रसंगी बोलताना, अधिक भर दिला. जी-20 रोजगारविषयक कृतिगटातील सदस्यांनी देखील एनसीएस पोर्टलच्या कार्याची प्रशंसा केली असे त्यांनी आवर्जून नमूद केले. एनसीएस पोर्टलच्या माध्यमातून नोकरी शोधणारे आणि नोकरी पुरवणारे अशा दोन्ही बाजूंना अधिक उत्तम प्रकारे सेवा देता यावी म्हणून, विविध सरकारी आणि खासगी संघटनांशी या पोर्टलची अधिकाधिक प्रमाणात भागीदारी व्हावी, अशी इच्छा आरती आहुजा यांनी यावेळी व्यक्त केली.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 92
पंतप्रधान कार्यालय
महान कथक नर्तक पंडित बिरजू महाराज यांच्या निधनाबद्दल पंतप्रधानांकडून शोक व्यक्त
कथक नृत्यशैलीचे महान नर्तक पंडित बिरजू महाराज यांच्या निधनाबद्दल पंतप्रधान नरेंद्र मोदी यांनी तीव्र दुःख व्यक्त केले आहे. बिरजू महाराज यांच्या निधनामुळे संपूर्ण कलाजगताची कधीही भरून न निघणारी हानी झाली असल्याचे पंतप्रधानांनी आपल्या शोकसंदेशात म्हटले आहे.
ट्विटरद्वारे आपल्या भावना व्यक्त करताना पंतप्रधान म्हणतात,
"भारतीय नृत्यकलेला साऱ्या जगात विशेष ओळख मिळवून देणारे आदरणीय पंडित बिरजू महाराज यांच्या निधनाने अतिशय दुःख होत आहे. त्यांचे देहावसान ही संपूर्ण कलाजगतासाठी कदापि भरून न येणारी हानी आहे. या शोकप्रद प्रसंगी त्यांचे आप्तस्वकीय आणि त्यांचे प्रशंसक यांच्या दुःखात मी सहभागी आहे. ॐ शांतिः ।"
मंत्रिमंडळ
देशात तेल आणि नैसर्गिक वायू शोध आणि उत्पादन वृद्धीसाठी शोध आणि परवाना धोरण सुधारणेला मंत्रिमंडळाची मान्यता
नवी दिल्ली, 19 फेब्रुवारी 2019
देशात तेल आणि नैसर्गिक वायू शोध आणि उत्पादन वृद्धीसाठी शोध आणि परवाना धोरण सुधारणेला मंत्रिमंडळाने मान्यता दिली आहे.
शोध आणि उत्पादन क्षेत्रात नवी गुंतवणूक आकर्षित करणे, उत्पादन खोऱ्यात धोरण शिथिल करणे, शोध घेण्यात आलेला नाही अशा भागात शोध प्रक्रियेला वेग देणे हे या धोरणाचे उद्दिष्ट आहे. देशाअंतर्गत, स्थिर/ घटणारे तेल आणि नैसर्गिक वायू उत्पादन, आयातीवरचे वाढलेले अवलंबित्व तसेच शोध आणि उत्पादन क्षेत्रातली घटती गुंतवणूक लक्षात घेऊन धोरण सुधारणेची गरज भासत होती.
या धोरण सुधारणेत चार महत्वाच्या भागांवर भर देण्यात आला आहे. शोध घेण्यात आलेला नाही अशा भागात शोध प्रक्रियेला वेग देणे, वायू उत्पादन वृद्धीला प्रोत्साहन देणे, ओएनजीसीच्या सध्याच्या वायू क्षेत्रातून उत्पादन वाढवणे आणि व्यापार सुलभतेला प्रोत्साहन देण्यासाठी पाऊले उचलणे.
यामध्ये सहकार्य यंत्रणा उभारणे, विवाद सोडवण्यासाठी पर्यायी यंत्रणा उभारणे यांचा समावेश आहे. या उपायांमुळे शोध आणि उत्पादनाला गती मिळणार आहे त्यातून उर्जा सुरक्षितता वाढवणे, आयातीवरचे अवलंबित्व कमी करणे आणि त्यासाठीचे परकीय चलन वाचवणे शक्य होणार आहे.
B.Gokhale/N.Chitale/D. Rane
(Visitor Counter : 62
माहिती आणि प्रसारण मंत्रालय
भारतीय चित्रपटांच्या राष्ट्रीय संग्रहालयाला प्रतिष्ठीत बंगाली चित्रपटातील दुर्मिळ पोशाख आणि सामान भेट
चित्रपट प्रभागाला ऐतिहासिक वस्तू भेट देण्यासाठी लोकांमध्ये जागृती निर्माण करण्याची गरज-प्रशांत पाठराबे
मुंबई, 19 मार्च 2019
महाराष्ट्र शासनात भारतीय प्रशासन सेवेतील अधिकारी म्हणून कार्यरत असलेले आणि हौशी छायाचित्रकार दिवंगत कहान चंद्र नय्यर यांची कन्या शोभा नय्यर यांनी राष्ट्रीय चित्रपट संग्रहालयाला मूळ मॅजिक लॅटर्नसह अनेक दुर्मिळ वस्तू भेट दिल्या. या वस्तूंमध्ये चंद्रावर पहिले पाऊल ठेवणारे नील आर्मस्ट्राँग यांनी वापरलेल्या टेलिस्कोपची प्रतिकृती, पुरातन फ्लॅश गन, पोलोराईड कॅमेरे तसेच 1950 मध्ये निर्मित फोल्डिंग कॅमेरा आदींचा समावेश आहे.
चित्रपटांशी संबंधित दुर्मिळ वस्तू विशेषत: माझ्या वडिलांचे कॅमेरे भारतीय राष्ट्रीय चित्रपट संग्रहालयासारख्या संस्थांकडे जावेत, अशी माझी इच्छा होती. ज्यामुळे या दुर्मिळ वस्तूंचे जतन होईल तसेच त्या सर्वसामान्यांना पाहता येतील, असे शोभा नय्यर यांनी यावेळी सांगितले. या वस्तू संग्रहालयाकडे सोपवण्याचा प्रवास केवळ 47 दिवसात पूर्ण झाल्याचे त्या म्हणाल्या.
भारतीय राष्ट्रीय चित्रपट संग्रहालयाला कोलकात्यातील सर्वात जुन्या चित्रपट निर्मिती आणि वितरण संस्था असलेल्या अरोरा फिल्म कॉर्पोरेशनकडे असलेले प्रतिष्ठीत बंगाली चित्रपटांत वापरलेले कपडे, सामान तसेच पोस्टर्स आदी मिळाले आहेत. यामध्ये ‘जलसा घर’, ‘भगिनी निवेदिता’, ‘राजा राममोहन’ ‘दुरंतो जॉय’ आदी गाजलेल्या बंगाली चित्रपटातील मूळ कपडे आणि सामानाचा समावेश आहे.
या संग्रहाचे ऐतिहासिक मूल्य लक्षात घेता चित्रपट प्रभागाने हा ठेवा भारतीय राष्ट्रीय चित्रपट संग्रहालयासाठी मिळवला आहे. या वस्तूंमध्ये भारतीय चित्रपटातील मनोरंजनाच्या नवा आयामाचे प्रतिबिंब दिसून येतेच शिवाय चित्रपटांप्रती संपूर्ण आयुष्य वाहिलेल्या लोकांचे समर्पणही दिसून येते. चित्रपट उद्योगाने ऐतिहासिक मूल्य असलेल्या वस्तू संग्रहालयाला दान कराव्या ज्यामुळे संपूर्ण समाजाला या वस्तू पाहता येतील, असे आवाहन चित्रपट प्रभागाचे महासंचालक प्रशांत पाठराबे यांनी यावेळी केले. चित्रपटसृष्टीतील बुजुर्गांना केलेल्या आवाहनाला पुण्यात चांगला प्रतिसाद मिळाला होता आणि मुंबईत त्याचीच पुनरावृत्ती करण्यात येईल, असेही त्यांनी सांगितले. चित्रपट प्रभागाकडे असलेले चित्रपट आणि माहितीपट यांची सध्या अस्तित्वात असलेल्या आंतरराष्ट्रीय दर्जानुसार पुन्हा पाहणी करण्याची गरज असल्याचेही त्यांनी सांगितले.
सर्वसामान्यांनी या वस्तू संग्रहालयाला भेट देण्याचे आवाहन करताना पाठराबे म्हणाले की, या संग्रहालयासाठी प्रौढांना 20 रुपये प्रवेश मूल्य असून विद्यार्थी आणि मुलांसाठी मोफत प्रवेश आहे. चित्रपट संग्रहालयाने विविध शाळा, महाविद्यालये आणि शैक्षणिक संस्थांशी संपर्क साधून विद्यार्थ्यांसाठी शैक्षणिक सहल आयोजित करण्यासाठी प्रोत्साहित करण्याचे आवाहन केले आहे. चित्रपटविषयक जुनी मासिके तसेच चित्रपटांशी संबंधित पुस्तकांचे वाचनालय सुरू करण्याची योजना असल्याचेही ते म्हणाले.
B.Gokhale/J.Patankar/P.Kor
(Visitor Counter : 238